b"\n_START_ARTICLE_\nJohn Vereker\n_START_SECTION_\nBakgrunn\n_START_PARAGRAPH_\nJohn Vereker vokste opp i grevskapet Durham og p\xc3\xa5 Isle of Wight. Han ble utdannet ved Malvern Link Preparatory School og Harrow School, og begynte deretter ved Krigsakademiet i Woolwich i januar 1904, etter \xc3\xa5 ha overtatt familietittelen fra faren i 1902. Han ble utplassert ved Grenadier Guards i juli 1905._NEWLINE_Da kong Edvard VII d\xc3\xb8de i 1910, var l\xc3\xb8ytnant Gort leder for de av Grenadier underoffiserer som bar den d\xc3\xb8de kongens kiste og stod ved kistens katafalk. For sine tjenester ved denne anledningen ble han tildelt Royal Victorian Order._NEWLINE_3. september 1913 ble han utnevnt til adjutant for general Francis Lloyd, GO Commanding London District.\n_START_SECTION_\nF\xc3\xb8rste verdenskrig\n_START_PARAGRAPH_\nVed utbruddet av f\xc3\xb8rste verdenskrig i 1914, var han blitt utnevnt til kaptein og kjempet ved vestfronten og fikk s\xc3\xa6rlig utmerkede rapporter ni ganger og ble tildelt Military Cross og Distinguished Service Order med to b\xc3\xa5nd._NEWLINE_Han ble tildelt Victoria Cross for sine handlinger 27. september 1918 ved Canal du Nord, ved Flesquieres. Oberstl\xc3\xb8ytnant Gort hadde da ledet sin bataljon under sterk beskytning og selv skadet, hadde han da bataljonen l\xc3\xa5 fast, kommet seg opp i \xc3\xa5pent lende for \xc3\xa5 f\xc3\xa5 assistanse fra en stridsvogn og dirigerte denne slik at den ga den beste beskyttelsen. Han ble skadet enda en gang under dette, men fortsatte ledelsen, noe som endte med at de tok 200 tyske krigsfanger, to batterier med feltkanoner og en rekke maskingev\xc3\xa6rer.\n_START_SECTION_\nMellomkrigstiden\n_START_PARAGRAPH_\nEtter \xc3\xa5 ha deltatt p\xc3\xa5 et kort kurs ved Staff College i Camberley i 1919, vendte Gort tilbake hit som instrukt\xc3\xb8r i 1921._NEWLINE_Han ble utnevnt til oberst i 1925 og i januar 1927 ble han sendt til Shanghai, for \xc3\xa5 vende tilbake i august for \xc3\xa5 gi en f\xc3\xb8rsteh\xc3\xa5ndsrapport om situasjonen i Kina til kong Georg V og prinsen av Wales, den senere Edvard VIII. Han ble deretter sjef for den kongelig vaktstyrken i \xc3\xa5rene 1930\xe2\x80\x931932. Deretter inspiserte han oppl\xc3\xa6ringen i India for s\xc3\xa5 senere returnere til Staff College i 1936 som sjef for denne._NEWLINE_Han ble general i 1937, og uvanlig nok ble han utnevnt til denne graden direkte fra generalmajor, og slik \xc2\xabhoppet over\xc2\xbb graden generall\xc3\xb8ytnant. Igjen ble han overraskende nok utnevnt til sjef for h\xc3\xa6ren (Chief of the Imperial General Staff). I denne posisjonen ble han en talsmann for \xc3\xa5 utvikle en h\xc3\xa6r som kunne kjempe i et forsvar av Frankrike og Be-Ne-Lux-landene, fremfor \xc3\xa5 v\xc3\xa6re et imperieforsvar, etter at Frankrike hadde uttalt at de ikke ville v\xc3\xa6re i stand til \xc3\xa5 forsvare seg ved et eventuelt tysk angrep.\n_START_SECTION_\nAndre verdenskrig\n_START_PARAGRAPH_\nVed utbruddet av andre verdenskrig ble han gitt kommandoen over British Expeditionary Force (BEF) i Frankrike, og han overtok denne 19. september 1939. Etter Phony War, angrep Tyskland gjennom Ardennene i 1940 og delte de allierte styrkene._NEWLINE_Gort gjennomf\xc3\xb8rte et motangrep ved Arras 21. mai med to divisjoner. Angrepet var s\xc3\xa5 kraftig at den tyske kommand\xc3\xb8r Rommel trodde han var angrepet av fem divisjoner. Han slo alarm og Hitler beordret en to-dagers stans i fremrykkingen for \xc3\xa5 f\xc3\xa5 forsterkninger p\xc3\xa5 plass. Dette to-dagers oppholdet i tyskernes fremrykking er betegnet som strategisk utslagsgivende for utfallet av krigen fordi det muliggjorde den etterf\xc3\xb8lgende evakueringen av BEF fra Dunkerque (John Keegan: \xc2\xb4The Second World War\xc2\xb4, Pimlico, London, 1989, s. 65-66)._NEWLINE_Sambandet mellom BEF og den franske overkommandoen var brutt, og 25. mai m\xc3\xa5tte Gort p\xc3\xa5 egen h\xc3\xa5nd beslutte \xc3\xa5 se bort fra ordren om \xc3\xa5 angripe s\xc3\xb8rover, og siden posisjonen var s\xc3\xa5 presset, heller trekke seg tilbake nordover. Slik lyktes det \xc3\xa5 evakuere BEF, sammen med tusenvis av franske soldater \xc3\xa5 evakuere fra Dunkerque under slaget om denne byen._NEWLINE_Tilsammen ble 338 226 soldater evakuert under den s\xc3\xa5kalte Operasjon Dynamo. Gort har i ettertid f\xc3\xa5tt honn\xc3\xb8r for sin h\xc3\xa5ndtering av denne situasjonen, i f\xc3\xb8rste rekke fordi s\xc3\xa5 mange soldater ble reddet, men ogs\xc3\xa5 det at man p\xc3\xa5 denne m\xc3\xa5ten unngikk et totalt og demoraliserende tap. Kritiske r\xc3\xb8ster p\xc3\xa5peker at Gort ikke fulgte ordren om \xc3\xa5 slutte seg til de franske styrkene kamp lenger s\xc3\xb8r og deres fors\xc3\xb8k p\xc3\xa5 \xc3\xa5 etablere en st\xc3\xb8rre motoffensiv mot tyskerne og slik fremsto som defaitistisk og underminerte en samlet, alliert aksjon._NEWLINE_Da han 1. juni vendte tilbake fra Dunkerque, ble han adjutant for kong Georg VI, og 25. juni reiste han med Duff Cooper, til Rabat i Marokko for \xc3\xa5 samle anti-nazistiske, franske statsr\xc3\xa5der, men ble i stedet arrestert av Vichy gendarmeri. Han ble imidlertid rask l\xc3\xb8slatt og vendte tilbake til England._NEWLINE_Han overtok deretter jobben som leder for oppl\xc3\xa6ring av Heimevernet (British Home Guard) og benyttet anledningen til \xc3\xa5 bes\xc3\xb8ke Island, Orkn\xc3\xb8yene og Shetland. I \xc3\xa5rene 1941\xe2\x80\x931942 var han guvern\xc3\xb8r i Gibraltar (1941\xe2\x80\x9342), hvor han mot regjeringens \xc3\xb8nsker fikk utvidet flystripen ved hjelp av utfyllinger i sj\xc3\xb8en, han ble senere takket av Krigskabinettet for sin forutseenhet da denne flyplassen viste seg \xc3\xa5 v\xc3\xa6re av avgj\xc3\xb8rende betydning for Storbritannia under slaget om Middelhavet. Som guvern\xc3\xb8r p\xc3\xa5 Malta i \xc3\xa5rene 1942\xe2\x80\x931944 viste han sitt mot og lederskap under beleiringen og isolasjonen av \xc3\xb8ya, og han fikk av malteserne det s\xc3\xa5kalte Sword of Honour._NEWLINE_20. juni 1943 ble han p\xc3\xa5 Malta utnevnt til britisk feltmarskalk av kongen. 29. september samme \xc3\xa5r var Gort til stede sammen med generalene Dwight D. Eisenhower og Harold Alexander da den italienske marskalken Pietro Badoglio i Valletta undertegnet Italias kapitulasjon._NEWLINE_Da krigen sluttet var han h\xc3\xb8ykommiss\xc3\xa6r for Palestinamandatet og Transjordan. Under et m\xc3\xb8te i november 1945 med feltmarskalkene Alan Brooke og Bernard Montgomery kollapset Gort og ble fl\xc3\xb8yet til London, hvor det ble avklart at han hadde kreft._NEWLINE_Han var svigerfar til major William Sidney, 1. vicomte De L'Isle og fetter til general sir Ian Standish Monteith Hamilton. Gort var til stede da hans svigers\xc3\xb8nn mottok Victoria Cross fra Harold Alexander 3. mars 1944 i Italia."